open-index/open-wikipedia-markdown huggingface dataset:
המשטרה המלכותית של גיברלטר

**המשטרה המלכותית של גיברלטר** (באנגלית: **Royal Gibraltar Police** ובקיצור הנהוג בדרך כלל **RGP**) היא סוכנות אכיפת החוק האזרחית המרכזית בגיברלטר, וכוח השיטור הוותיק ביותר בחבר הלאומים הבריטי מחוץ לממלכה המאוחדת. הוקמה ב-25 ביוני 1830, 9 חודשים לאחר שסר רוברט פיל הקים את משטרת המטרופולין של לונדון.

המשטרה המלכותית של גיברלטר קיבלה את התחילית "מלכותית" בשנת 1992 על ידי המלכה אליזבת השנייה, ולפני כן נקראה רק "משטרת גיברלטר". מספר החירום של המשטרה הוא 199.

## מבנה

ה-RGP נחלקת למספר יחידות שונות, בהן מחלקת חקירות פליליות (CIDׂׂ), מחלקת סמים, יחידה חמושה, יחידת זיהוי פלילי, מחלקת תנועה, יחידת ימית, מחלקת מבצעים והענף המיוחד (Special Branch). כוח האדם של ה-RGP כולל כ-220 שוטרים. מפקד המשטרה מאז 2012, הוא אדוארד יום.

היחידה הימית של ה-RGP הוקמה על מנת לאכוף את החוק במים הטריטוריאליים של גיברלטר, ולעיתים קרובות פועלת בשיתוף פעולה עם סוכנויות מקומיות ובינלאומיות שונות. היחידה הימית משחקת תפקיד מרכזי וחיוני במבצעים למניעת הברחות סמים באזור גיברלטר. הספינות של היחידה הימית הן: סר יהושע חסן (Sir Joshua Hassan), סר ויליאם ג'קסון (Sir William Jackson), סר פרנסיס ריצ'רדס (Sir Francis Richards) וסר ג'ון צ'אפל (Sir John Chapple).

מאז הקמתה ועד ל-1999, אז הוקם סניף של הארגון אמבולנס סנט ג'ון, שימשה ה-RGG כשירות האמבולנסים היחיד בגיברלטר. במקרי החירום שבהם נדרשו האמבולנסים, הוקצו זמנית למשימה שוטרים ממחלקת המבצעים של המשטרה. נוסף על כך, עד תחילת שנות ה-90 פעלה ה-RGP כמשטרת הגירה בכל נקודות הכניסה לגיברלטר.

המטה הראשי הנוכחי ממוקם ב-*New Mole House Police Station*, דרך רוֹסיה (Rosia Road). תחנה נוספת ממוקמת ב-Irish Town מס' 120, שם שכן בעבר המטה הראשי.

## גלריית תמונות

קובץ:Royal_Gibraltar_Police_ARV.jpg|רכב תגובה חמוש (ARV) בשירות המשטרה המלכותית של גיברלטר
תמונה:K20P1600.JPG|סירה מתנפחת קשיחת תחתית (RHIB) מדגם PMB-2 בשירות היחידה הימית
תמונה:CSI_gibraltar.jpg|יחידת מז"פ בגיברלטר
תמונה:Royal Gibraltar Police chief inspector in dress uniform edit.jpg|מפקח של ה-RGP במדים
תמונה:Police vehicles outside Royal Gibraltar Police headquarters.JPG|כלי רכב משטרתיים חונים מחוץ למטה הראשי של המשטרה
תמונה:Sir William Jackson - RGP.jpg|ספינת היחידה הימית "סר ויליאם ג'קסון"
תמונה:Sir Joshua Hassan - RGP.jpg|ספינת היחידה הימית "סר יהושע חסן"
תמונה:Royal Gibraltar Police Honda (passenger side).JPG|הונדה משטרתית


## קישורים חיצוניים

* 

## הערות שוליים

קטגוריה:גיברלטר
גיברלטר
אופנבורג

**אופנבורג** (גרמנית: **Offenburg**, בתרגום לעברית: "מבצר פתוח") היא עיר במדינת באדן-וירטמברג בגרמניה. אוכלוסייתה מונה כ-60,000 תושבים, והיא המרכז הניהולי והעיר הגדולה במחוז אורטנאו. אופנבורג ממוקמת בקצה אזור היער השחור, בחצי הדרך בין הערים קרלסרוהה ופרייבורג, ומרוחקת כ- 20 קילומטר בלבד משטרסבורג אשר בצרפת.

## היסטוריה
אזכור ראשון אודות העיר מופיע במקורות כבר בשנת 1148. בשנת 1240 העיר נזכרת תחת התואר "עיר קיסרית עצמאית", תואר אשר נשמר עד המאה ה-19.

בשנת 1689, במהלך מלחמת תשע השנים בין צרפת והאימפריה הרומית הקדושה נחרבה העיר כמעט לחלוטין.
בין השנים 1701 ו-1771 הייתה העיר וסביבותיה נחלה בחזקתו של המרגרייב של באדן-באדן.
בשנת 1803 איבדה העיר את תואר העיר הקיסרית האוטונומית ונכללה תחת רוזנות באדן.

ב-12 בספטמבר 1847 התרחשה אספה במלון זלמן בעיר, ובה נוסחו הדרישות של תושבי רוזנות באדן מהשלטון, כגון זכויות אדם בסיסיות, חופש העיתונות ומס הכנסה מדורג. אספה זו הייתה אחד מהאירועים הראשונים אשר הציתו את המהפכה הגרמנית של 1848-49. ב-19 במרץ 1848 הדרישות אושררו והורחבו על ידי אספה שנייה שהתרחשה בעיר, ומנתה 20 אלף משתתפים.

במהלך מלחמת העולם הראשונה סבלה אופנבורג מהפצצות אוויר, ולאחריה הייתה זמן מה תחת כיבוש צרפתי. 
עקב הקרבה לגבול הצרפתי, הושפעה העיר מהמערכה על צרפת במלחמת העולם השנייה ובהמשך הייתה נתונה לא פעם להפצצות מהאוויר ולאש ארטילרית. 
כוחות צרפתים נכנסו לעיר ב-15 באפריל 1945 ולמשך 4 השנים הבאות הייתה העיר נתונה באזור הכיבוש הצרפתי עד כינונה של גרמניה המערבית במאי 1949.
בשנות ה-70 הורחב שטחה של אופנבורג עקב הכללת 11 כפרים בשטח העיר.

## יהודים
קהילה יהודית התקיימה באופנבורג לפחות מראשית המאה ה-19. ב-1875 נחנך בית כנסת בעיר. בליל הבדולח, אשר התרחש בנובמבר 1938, נחרב בית הכנסת של העיר ובית קפה סמוך שהיה גם הוא בבעלות יהודית, על ידי המון מוסת. עם פרוץ המלחמה נאסרו והוגלו רוב הגברים היהודים למחנה הריכוז דכאו. באוקטובר 1940 הוגלו כל היהודים שנותרו בעיר באותה עת למחנה המעצר גירס בצרפת, ובהמשך משם לאושוויץ.
לאחר השואה לא שוקמה הקהילה היהודית בעיר ובניין בית הכנסת נמכר.

## ערים תאומות
* 
*  
*  
* 

## קישורים חיצוניים

* 
* 
* 

קטגוריה:באדן-וירטמברג: ערים
קטגוריה:יישובים שהוקמו במאה ה-12
ציד בלהקה

[300px|ממוזער|להקת [אריה|אריות ניזונה מתאו אפריקני. שיתוף פעולה עוזר לאריות לטרוף חיות הגדולות מהם בהרבה אך בעת האכילה הם יריבו לעיתים קרובות על סדר האכילה.]]
**ציד בלהקה** הוא התקהלות בממלכת החי שבה פרטים בני אותו מין מתקבצים יחד לציד, תוך שיתוף פעולה ועזרה הדדית. ציד בלהקות דורש קשרים חברתיים ענפים, יכולת תקשורת גבוהה בין הפרטים הצדים ומסוגלות לניתוח המצב במהירות. עם זאת כמה ציידים פרימיטיביים מסוגלים לצוד יחד בעת טירוף אכילה.

## מאפיינים
בין בעלי החיים המפורסמים ביותר הצדים בלהקה הם: זאב מצוי, זאב טלוא וכן אריה, צבוע מנומר, שימפנזה מצוי, להקות של דולפיניים ושל קטלנים וגם לווייתנים גדולי סנפיר. ציידים אלה מצליחים במיוחד בתפיסת והריגת טרף בשיתוף פעולה להקתי, הרבה יותר מהצלחתם כציידים בודדים.

להקות נוספות נצפו אצל קויוט ועוד כלביים, נמייה ננסית, מונגוס מפוספס, מספר מיני לוטרות וגם בקרב העופות אצל עקב האריס, קוקברה, חנקנים ועופות נוספים. מספר קטן של חיות בעלות דם-קר, למשל בינתן זהוב, פיראנה אדומה, כרישים, טונות, מפרשניים ובמקרים מסוימים גם כמה תנינאים וכן מינים מספר של פרוקי-רגליים כמו נמלי גדוד וצרעות, נצפו כשהם צדים בלהקות. ראיות רבות מצביעות על ציד בלהקה של דינוזאורים תרופודים כמו הדיינוניכוס.

עם זאת, תופעה זו נדירה יחסית בקרב בעלי חיים כאשר מרבית הטורפים יצודו לבדם. זאת מאחר שהציד גורם לעיתים למתח בין בני הקבוצה על חלוקת הבשר ועקב התנהלות של טורפים רבים טריטוריאליים שיתקפו מסיגי גבול. ציידים שיכולים להצליח בציד לבדם יעדיפו לצוד לבד ולאכול לבדם.

חיות הצדות בלהקה נפוצות במיוחד בקרב חיות שמוצאן מהאזור האפרוטרופי. התאוריה הנפוצה מציעה, כי במהלך ההיסטוריה, בעת התייבשות האזור והתדלדלות המשאבים, אילוצים אבולוציוניים גרמו לחיות בעלות נטייה לציד משותף לשרוד ביתר קלות. כאשר מוות של מבוגר בלהקה אינו משפיע על תפקודה ועל יכולתה להמשיך ולגדל את הדור הבא של הלהקה.

## ראו גם
* עדר
* אקולוגיה התנהגותית
* ברירת שארים
## קישורים חיצוניים

## הערות שוליים

קטגוריה:התנהגות חברתית בבעלי חיים
קטגוריה:התנהגות טורפים
אליוט הורוביץ

**אליוט הורוביץ** (באנגלית: **Eliot Horowitz**) הוא ממייסדי, מנהל טכנולוגיות ראשי ודירקטור של "inc MongoDB", חברת תוכנה המפתחת וספקית תמיכה לבסיס הנתונים MongoDB, בסיס הנתונים המוביל בקטגוריית NoSQL. 

לפני כן, הורוביץ ייסד והיה מנהל טכנולוגיות ראשי של ShopWiki. שם פיתח אלגוריתם מיוחד מסוג "Crawler" אשר היה לליבת הטכנולוגיה של ShopWiki. 

בשנת 2006 בחר בו "BusinessWeek" לאחד מ-25 היזמים המובילים מתחת לגיל 25.
לפני ShopWiki היה אליוט, אחרי תואר ראשון במדעי המחשב מאוניברסיטת בראון, מפתח ב-DoubleClick (שנרכשה על ידי גוגל ב-3.1 מיליארד דולר).

## קישורים חיצוניים

* אנשי מפתח של MongoDB, באתר החברה.

קטגוריה:אמריקאים בתעשיית המחשבים
קטגוריה:בוגרי אוניברסיטת בראון
קטגוריה:דירקטורים אמריקאים
קטגוריה:מייסדי חברות טכנולוגיה יהודים
קטגוריה:אמריקאים שנולדו ב-1981
תיאטרון לאומי

[שמאל|ממוזער|ה[קומדי פראנסז, התיאטרון הלאומי הראשון בעולם]]
**תיאטרון לאומי** הוא תיאטרון הממומן על ידי גורמים ממשלתיים, ולא רק על ידי גופים פרטיים.

התיאטרון הלאומי הראשון בעולם הוא הקומדי פראנסז, שנוסד ב-1680 והוא אחד מהתיאטראות הלאומיים של צרפת.

## תיאטראות לאומיים
* **[[אוסטריה]]**: הבורגתיאטר, וינה.
* **[[אירלנד]]**: תיאטרון אבי, דבלין.
* **[[גרמניה]]**: התיאטרון הלאומי של מנהיים, מנהיים.
* **[[הונגריה]]**:
**התיאטרון הלאומי של סגד, סגד.
**התיאטרון הלאומי, בודפשט.
* **[[הממלכה המאוחדת]]**: התיאטרון המלכותי הלאומי, לונדון.
* **[[ישראל]]**: הבימה, תל אביב-יפו.
* **[[מלטה]]**: תיאטרון מנואל, ולטה.
* **[[צרפת]]**: הקומדי פראנסז, פריז.
* **[[רומניה]]**: התיאטרון הלאומי של בוקרשט, בוקרשט.
* **[[תוניסיה]]**: התיאטרון הלאומי של תוניסיה, תוניס.

## לקריאה נוספת

## קישורים חיצוניים

*

*
קטגוריה:סמלים לאומיים
עיבל לשם רמתי

**עיבל לשם רמתי** (נולדה בשנת 1961) היא שחיינית עבר ישראלית, אלופת ישראל במשחי הפרפר. ד"ר להיסטוריה ולפילוסופיה של המדע ולימדה באוניברסיטה העברית בירושלים, באוניברסיטת בר-אילן ובסמינר הקיבוצים. 

## ביוגרפיה
לשם גדלה בקיבוץ אורים. היא התאמנה בקבוצת השחייה של הקיבוץ ואחר כך, בקבוצת השחייה של הפועל מרחבים, בהדרכתו של עמי לוויתן.

### קריירה כשחיינית
#### 1975
באליפות ישראל בשחייה לנוער שנערכה בווינגייט באוגוסט 1975 זכתה לשם במדליית זהב במשחה ל-100 מטר פרפר בתוצאה של 1:14.7 דקות.

#### 1976
במשחקי ספורט הפועלים שנערכו בהולנד ביוני 1976 זכתה לשם במדליית ארד במשחה ל-100 מטר פרפר בתוצאה של 1:14.54 דקות.

בתחרות חצי גמר אליפות ישראל לנוער שנערכה בקיבוץ צרעה ב-31 ביולי אותה שנה קבעה לשם במשחה ל-200 מטר פרפר תוצאה של 2:34.1 דקות, תוצאה טובה יותר מהשיא הישראלי של רעיה צורף (2:35.9 דקות).

באליפות ישראל בשחייה לנוער שנערכה באוגוסט אותה שנה זכתה לשם בשתי מדליות זהב, במשחה ל-100 מטר פרפר בתוצאה של 1:11.5 דקות ובמשחה ל-200 מטר פרפר בשיא ישראלי חדש לנערות גיל 16 של 2:36.8 דקות.

##### אלופת ישראל
באליפות ישראל בשחייה שנערכה בווינגייט באוקטובר אוקטובר אותה שנה זכתה לשם בשתי מדליות זהב, במשחה ל-100 מטר פרפר בתוצאה של 1:12.1 דקות, לפני שוש עזרתי מהפועל חולון/בת ים (1:12.8 דקות) ומיכל וינברג מברית מכבים עתיד (1:13.1 דקות) ובמשחה ל-200 מטר פרפר בתוצאה של 2:39.0 דקות, לפני אסנת ארליך מהפועל חולון/בת ים (2:39.2 דקות) ושוש עזרתי (2:39.7 דקות).

באליפות הפועל בקרב-רב שנערכה בקיבוץ גבעת חיים בסוף חודש אוקטובר אותה שנה זכתה לשם במדליית כסף בתוצאה של 7:58 דקות, אחרי טובה אברמוב מהפועל חולון/בת ים (7:55 דקות) ולפני ורד כהן מהפועל רמות השבים (8:05 דקות)

### קריירה אקדמית
ד"ר לשם עבדה כמרצה להיסטוריה ופילוסופיה של המדע באוניברסיטה העברית בירושלים, באוניברסיטת בר-אילן ובסמינר הקיבוצים. במחקרה האקדמי עסקה בעבודתו המדעית והרוחנית של אייזק ניוטון.

## ספריה
* **אייזק ניוטון ובית המקדש**, מדע, קבלה ומה שביניהם, הוצאת רזיאל, מגדל, 2005
* **המסע להמסת המאסה**, עץ החיים הקבלי והדינמיקה של תהליכי מודעות, הוצאת רזיאל, 2007

## ראו גם

## קישורים חיצוניים
* בית מדרש רזיאל - עיבל לשם רמתי
* 
* 
* 
* 

## הערות שוליים

קטגוריה:שחייניות פרפר ישראליות
קטגוריה:אלופות ישראל בשחייה
קטגוריה:אורים (קיבוץ): אישים
קטגוריה:היסטוריוניות ישראליות
קטגוריה:היסטוריונים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:סגל אוניברסיטת בר-אילן: לימודים בין תחומיים
קטגוריה:סגל האוניברסיטה העברית בירושלים: היסטוריה פילוסופיה וסוציולוגיה של המדעים
קטגוריה:סגל סמינר הקיבוצים
קטגוריה:פילוסופיות ישראליות
קטגוריה:ישראליות שנולדו ב-1961
קטגוריה:ישראלים שנולדו ב-1961
תוכנית ליישוב יהודי רומניה באפריקה

בנובמבר 1938, בעת ביקור של קרול השני, מלך רומניה בבריטניה, ניהל שר החוץ הרומני, ניקולאה פטרסקו-קומנן, מגעים עם שר החוץ הבריטי, אדוארד פרדריק לינדלי ווד, הרוזן הראשון מהליפקס, על יישוב יהודי רומניה בטריטוריה בריטית באפריקה.

הידיעות על התוכנית מבוססות על סטנוגרמה של השיחה בין שני שרי החוץ. שר החוץ הרומני העלה את נושא יהודי רומניה, כשהוא מסביר שחיים ברומניה כמיליון יהודים ושאלת יהודי רומניה אינה דתית או אידאולוגית, אלא כלכלית, כי יהודי רומניה השיגו במידה רבה מונופול על כמה מקצועות, כמו עריכת דין ורפואה וזה יצר רגש אנטי-יהודי, שגבר עם הזמן. שר החוץ הרומני טען שלפני בואו לבריטניה פנו אליו משלחות של יהודים, שביקשו ממנו לפעול להשגת שיתוף פעולה בריטי במציאת פתרון לבעיה. הם הצביעו על כך שיש חלקים גדולים באימפריה הבריטית ובמיוחד רודזיה הצפונית, שהם מתאימים ליישוב ולפיתוח והם מאוכלסות במעט מאוד לבנים.

שר החוץ הרומני אמר שהוא מבין, שלא יכול להיות פתרון מידי, אך ביקש שהאימפריה הבריטית תחליט עקרונית לשמור טריטוריה למטרה יישוב היהודים ובוודאי יהיו ממשלות אירופאיות נוספות שישמחו לדון עם ממשלת בריטניה על אפשרויות העברה הדרגתית של יהודי ארצותיהם לטריטוריה זו. הוא הציע הקמת ועדה שתבחן אפשרויות טכניות והציע הסכם בין ממשלת רומניה לממשלת בריטניה בנושא זה, כדי לקבוע מספר קבוע של אזרחים יהודים, שיועברו כל שנה ולהכינם לקראת המעבר אל ביתם החדש.

שר החוץ הבריטי ציין שכבר לקח בחשבון משהו כזה, לכן הדריך את המושלים בטריטוריות השונות של האימפריה, כולל רודזיה הצפונית וביקש מהם לדווח בדחיפות על האפשרויות להקצאת שטחים למטרה זו. מדברי השר הבריטי אפשר להבין שהיו כבר מגעים בנושא זה.

## קישורים חיצוניים
* תוכנית יישוב יהודי רומניה באפריקה 
* תוכנית יישוב יהודי רומניה באפריקה מאמר ברומנית וצילומי מסמכים באנגלית

## הערות שוליים

קטגוריה:רומניה: יחסי חוץ
קטגוריה:יהדות רומניה
קטגוריה:רומניה: אנטישמיות
קטגוריה:הגירת יהודים
אפריקה, יהודי רומניה
קטגוריה:פרויקטים של התיישבות יהודים מחוץ לארץ ישראל
עינה ארדל

**עינה ארדל** (נולדה ב-1973) היא משוררת ישראלית.

## ביוגרפיה
ארדל נולדה בקופנהגן שבדנמרק. גדלה בירושלים. בעלת תואר ראשון בחוגים לתולדות התיאטרון ולספרות כללית והשוואתית באוניברסיטה העברית בירושלים. פרסומה הראשון היה השיר "מפרחי הגן" בעיתון "כל העיר",27 באפריל 1990 ומאז פורסמו שיריה בכתבי-עת ספרותיים ובספרי שירה.

ארדל זכתה בפרס הרי הרשון מטעם האוניברסיטה העברית (1999) ובפרס נשיא המדינה לספרות לשנת תשס"ה על ספר "סנדלי הדם שלי" שיצא ב-2002. בשנת 2008 הוציאה את הספר "שירי אהבה לימים רעים". בשנת 2010 זכתה בפרס היצירה, מטעם ראש הממשלה. בשנת 2014 הוציאה את הספר "כשהגעגועים היו מבישים", וב-2017 את רומן המכתבים "בואנוס איירס, איסטנבול". ניהלה סדנאות כתיבה, שימשה כלקטורית בהוצאות ספרים, עבדה בחנות ספרים משומשים, וכתבה סקירות על ספרים לרדיו.

עובדת כמורה לספרות בתיכון "יד ביד" ובתיכון הישראלי למדעים ולאמנויות בירושלים.

אם לשנים.

## ספריה
* סנדלי הדם שלי: שירים (ירושלים: כֹּתָר, 2002)
* שירי אהבה לימים רעים (תל אביב: עם עובד, תשס"ח 2008), עריכה - שמעון אדף
* כשהגעגועים היו מבישים (תל אביב: קשב לשירה, תשע"ד 2014), שירים
* בואנוס איירס, איסטנבול (שוהם: דביר, תשע"ז 2016)

## קישורים חיצוניים

* 
* 
* 
* 
* ריאיון עם עינה ארדל , מתוך אתר העיתון "שלאפשטונדה" של התיכון הישראלי למדעים ולאמנויות
* 
* 
מבחר משיריה:
* 
* 
* 
## הערות שוליים

קטגוריה:ישראלים ילידי דנמרק
קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:מורות לספרות עברית
קטגוריה:מורים לספרות עברית
קטגוריה:סגל התיכון הישראלי למדעים ולאמנויות (ירושלים)
קטגוריה:זוכי פרס הרי הרשון
קטגוריה:זוכי פרס נשיא המדינה לספרות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ירושלים: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973
קטגוריה:זוכי פרס לסופרים בראשית דרכם
כרמן אג'וגו

**כרמן אליזבת' אג'וגו** (באנגלית: **Carmen Elizabeth Ejogo** ; נולדה ב-22 באוקטובר 1973) היא שחקנית וזמרת אנגלייה. את הקריירה שלה החלה בסרטים "מטרו (1997) לצד אדי מרפי, בקומדיה הרומנטית "אל תשטו באהבה" (2000), בסרטו של סם מנדס "לצאת לדרך" (2009), ואת פרסומה העיקרי קיבלה תודות לתפקידיה בסרטים "הטיהור 2: לשרוד את הלילה" (2014) ובשל גילומה של קורטה סקוט קינג בסרט ההיסטורי של אווה דוברני "סלמה" (2014) ובשל הופעתה בתור סרפינה פיקרי בסרט "חיות הפלא והיכן למצוא אותן" (2016) ובהמשכו "חיות הפלא: הפשעים של גרינדלוולד" (2018). 

בטלוויזיה גילמה דמויות שונות בין היתר בדרמת הפשע של NBC, "חטוף" (2006–2007), גילמה את קצינת המודיעין פיי קרסון בדרמה הקומית של רשת CBS, "כאוס" (2011), גילמה את הסוכנת בק ריילי במותחן של ABC, "שעת האפס" (2013), את אמיליה רירדון-הייז בעונה השלישית של דרמת הפשע של HBO, "בלש אמיתי" (2019), ואת דמותה של עורכת הדין לי דלאמר בסדרת הדרמה המשפטית "כבודו" (2020–2023) של רשת שואוטיים, לאחר שזו מבוססת על הסדרה הישראלית באותו השם. 

## ביוגרפיה
אג'וגו נולדה ב-22 באוקטובר 1973 בקנזינגטון, לונדון, אנגליה, בתם של אליזבת' דאגלס וצ'ארלס אג'וגו. אביה הוא יליד ניגריה ואמה היא ממוצא סקוטי. היא למדה בבית הספר היסודי גלנדוואר בדרום קנזינגטון, ולאחר מכן התחנכה בבית הספר התיכון גודולפין ולטימר בהאמרסמית' (אנ'), מערב לונדון. 

## קריירה
אג'וגו החלה את דרכה כשחקנית בסרט הפעולה של אדי מרפי "מטרו" משנת 1997 בתפקיד חברתו של המפקח סקוט רופר (מרפי).
לאחר מכן בלטה אג'וגו בקומדיות אל תשטו באהבה" (2000) של קנת בראנה ו"מה כבר יכול להיות?" (2001) לצידו של הקומיקאי מרטין לורנס.

בשנת 2009 שיחקה אג'וגו בסרטו של סם מנדס "לצאת לדרך" בתפקיד גרייס, אחותה של ורונה דה טסנט (מאיה רודולף).

בשנת 2011 שיחקה בסדרת הדרמה של רשת NBC "חטוף".

בשנת 2012 שיחקה בסרט הפעולה "אלכס קרוס" בתפקיד מריה, אשתו של קצין המשטרה אלכס קרוס (טיילר פרי) וגילמה את הזמרת תמי אנדרסון בסרט המוזיקלי "ספארקל"; המבוססת חלקית על להקת הבנות המצליחה "הסופרימס". 

בשנת 2013 השתתפה בסדרת הדרמה של רשת ABC; "שעת האפס" בתפקיד הסוכנת בק ריילי.

בשנת 2014 גילמה איג'וגו את פעילת זכויות האדם קורטה סקוט קינג אשתו של מרטין לותר קינג בדרמה ההיסטורית המוערכת "סלמה" והשתתפה במותחן "הטיהור 2: לשרוד את הלילה" בתפקיד אווה סאנצ'ס.

בשנת 2017 שיחקה בסרט המדע הבדיוני "הנוסע השמיני: קובננט" שביים רידלי סקוט, הסרט השישי בזיכיון של סדרת הסרטים "הנוסע השמיני".

בשנת 2019 שיחקה בעונה השלישית של הסדרה "בלש אמיתי" בתפקיד אמיליה, רעייתו של הבלש ווין הייז.

בשנת 2020 שיחקה בסדרת הטלוויזיה של רשת Showtime "כבודו", המבוססת על סדרת ישראלית באותו שם.

## חיים אישיים
בשנת 1998 אג'וגו הייתה נשואה תקופה קצרה לראפר טריקי.

בשנת 2000 נישאה אג׳וגו לשחקן האמריקאי ג'פרי רייט, אותו היא פגשה על סט צילומי הסרט "Boycott" בו השתתפו יחד. במהלך הנישואים נולדו שני ילדים; בן ובת, אלייז'ה (1999), וג'ונו (2004). נישואיהם הסתיימו בשנת 2014.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אנגליות
קטגוריה:זמרות בריטיות
קטגוריה:אנגלים ממוצא ניגרי
קטגוריה:אנגלים ממוצא סקוטי
קטגוריה:בריטיות שנולדו ב-1974
קטגוריה:בריטים שנולדו ב-1974
המשפט בגיברלטר

[ממוזער|שמאל|250px|[סמל הממלכה המאוחדת מעל בית המשפט בגיברלטר]]

מערכת **המשפט ב[[גיברלטר]]** היא מערכת של המשפט המקובל המבוססת כמעט לחלוטין על החוק האנגלי, מלבד מספר שינויים מינוריים המותאמים לאופי המקום.

## החוק בגיברלטר

## בתי משפט

הערכאות הנמוכות הקיימות בגיברלטר הם בית המשפט לערכאה ראשונה, הדומה לבית המשפט של המחוז (County Court) באנגליה וויילס והוא דן בתביעות אזרחיות עד לגובה של 1,000 ליש"ט, בית המשפט לחקירת מקרי מוות (Coroners Court; תפקידו לחקור, לשמוע עדויות ולקבל הכרעות לגבי סיבת המוות) ובית המשפט של הממלכה (Magistrates' Court) הדן בעיקר בתיקים של דיני משפחה ומשפט פלילי. 

מתחת לבתי המשפט הללו, ישנם ערכאות נוספות הדנות בתביעות הקשורות לביטוח לאומי, למיסים, לסכסוכי אדמות, למסחר ולדיני עבודה.

בספטמבר 2012 נחנכו מבנים חדשים למערכת המשפט בגיברלטר, על ידי שר המשפטים גילברט ליקודי. הקומפלקס החדש מכיל 7 אולמות משפט; אולם אחד לחקירת מקרי מוות, שניים לבית המשפט של הממלכה וארבעה לבית המשפט העליון.

### בית המשפט העליון
[ממוזער|שמאל|150px|אב בית הדין המכהן של גיברלטר, [אנתוני דאדלי]]
בית המשפט העליון של גיברלטר מורכב משני שופטים - אב בית דין ושופט נוסף הממונה על ידי המושל. בית המשפט העליון שומע תביעות בנושאי משפט אזרחי ופלילי, בהם גם דיני משפחה ומשפט ימי. סמכותו הפלילית דומה לסמכות של בית המשפט של הכתר (Crown Court) וסמכותו האזרחית דומה לסמכות בית המשפט הגבוה לצדק (High Court of Justice). במשפטים אזרחיים יושבים בדין שני שופטים, אך במשפט פלילי מכנסים בנוסף חבר מושבעים.

בנוסף, משמש בית המשפט העליון של גיברלטר כבית משפט ליושר, ובסמכותו להחיל את עקרונות דיני היושר. בית המשפט העליון שומע ערעורים על תיקים שנידונו בבית משפט לערכאה ראשונה ובבית המשפט של הממלכה (Magistrates' court).

מבין אבות בתי הדין הידועים של גיברלטר ניתן למנות את סר ג'יימס קוקרן שכיהן במשרה זו למעלה מ-30 שנים במהלך המאה ה-19. מבין התיקים הידועים שנידונו בבית המשפט ניתן למנות את פרשת הספינה מרי סלסט; על בית המשפט הוטלה חקירת נסיבות היעלמות אנשי הצוות והנוסעים וכן קבלת הכרעה לגבי חלוקת זכויות הרכוש בין הצדדים השונים. אב בית הדין המכהן הוא אנתוני דאדלי; הוא מונה לתפקיד ב-1 בפברואר 2010, והוא הגיברלטרי הראשון המכהן בתפקיד.

### בית המשפט לערעורים

הערכאה הגבוהה ביותר בגיברלטר היא בית המשפט לערעורים. בית המשפט מורכב ממספר אי זוגי של שופטים, אך לכל הפחות שלושה, ואינו דן בתיק לראשונה מבלי שעבר בערכאה נמוכה יותר. אב בית הדין של גיברלטר משמש, מתוקף תפקידו (ex-officio), שופט בבית המשפט לערעורים, מלבד בערעורים על פסיקות שנתן הוא עצמו.

ערכאת הערעורים הגבוהה ביותר עבור תושבי גיברלטר היא הוועדה השיפוטית של המועצה המלכותית (The Judicial Committee of the Privy Council) בלונדון, אליה ניתן להגיש ערעורים על פסיקות של בית המשפט לערעורים בגיברלטר.

## הערות שוליים

קטגוריה:גיברלטר: ממשל
גיברלטר
פטריק פורסטר

**פטריק גרהאם פורסטר** (באנגלית: **Patrick Graham Forrester**; נולד ב-31 במרץ 1957), הוא אסטרונאוט בנאס"א, קולונל לשעבר בצבא ארצות הברית. פורסטר נולד באל פאסו, ארצות הברית. פורסטר השתתף בשלוש משימות חלל - STS-105, STS-117, STS-128. מיולי 2017  ועד דצמבר 2020, כיהן כ בנאס"א.

## קורות חיים
לאחר סיום לימודיו התיכוניים ב-1968, התקבל פורסטר לאקדמיה הצבאית הלאומית של ארצות הברית (USMA) וסיים תואר ראשון במדע שימושי והנדסה ב-1979. ב-1989 סיים תואר שני בהנדסת מכונות והנדסת אווירונאוטיקה באוניברסיטת וירג'יניה.

בשנת 1980 הוא סיים קורס טיס ונשלח לשירות בבסיס החיל בהוואי. בשנת 1992 הוא סיים קורס וקיבל הסמכה כטייס ניסוי.

בשנות הקריירה הצבאית פורסטר הגיע ל-5,500 שעות טיסה ב-50 מטוסים מדגמים שונים.

## שירות בנאס"א
בשנת 1993 פורסטר החל לעבוד במרכז החלל ג'ונסון כמהנדס. בשנת 1996 הוא נכלל בקורס הכנה לטיסות חלל. לאחר סיום הקורס הוא ביצע מספר תפקידים בצוות קרקע.

בשנת 2005 פורסטר היה טייס של מעבורת החלל דיסקברי במשימה STS-105 (מפקד צוות היה סקוט הורוביץ). משימתה העיקרית הייתה חידוש אספקה לתחנת החלל הבין-לאומית (ISS) והחלפת צוותים. פורסטר עשה פעמיים פעילות חוץ רכבית באורך כולל של כ-12 שעות.

ביוני 2007 פורסטר היה  (MS) במעבורת החלל אטלנטיס במשימה STS-117 (מפקד צוות היה פרדריק סטרקו). משימתה העיקרית הייתה חידוש אספקה לתחנת החלל הבין-לאומית והחלפת צוותים. מטרת המשימה הייתה להרחיב את תחנת החלל הבין-לאומית, להחליף חלק מהצוות ולהביא לצוות אספקה חדשה. פורסטר עשה פעמיים פעילות חוץ רכבית באורך כולל של כ-14 שעות.

באוגוסט 2009 פורסטר היה מומחה משימה במעבורת החלל דיסקברי במשימה STS-128 (מפקד צוות היה פרדריק סטרקו). משימתה העיקרית הייתה חידוש אספקה לתחנת החלל הבין-לאומית והחלפת צוותים. מטרת המשימה הייתה להחליף חלק מהצוות, להרחיב את תחנת החלל הבין-לאומית ולהביא לצוות אספקה חדשה. פורסטר עשה פעמיים פעילות חוץ רכבית באורך כולל של כ-14 שעות.

בשנת 2017 פורסטר מונה לראש משרד האסטרונאוטים במקום כריסטופר קסידי. הוא כיהן בתפקיד עד לשנת 2020.

## קישורים חיצוניים

* 
* ביוגרפיה

## הערות שוליים

קטגוריה:הלכי חלל אמריקאים
קטגוריה:אסטרונאוטים אמריקאים
קטגוריה:טייסי ניסוי אמריקאים
קטגוריה:קצינים וחוגרים בצבא ארצות הברית
קטגוריה:בוגרי האקדמיה הצבאית של ארצות הברית
קטגוריה:בוגרי אוניברסיטת וירג'יניה
קטגוריה:בוגרי בית הספר לטייסי ניסוי של הצי האמריקאי
קטגוריה:אמריקאים שנולדו ב-1957
Drunk in Love

**Drunk in Love** (בעברית: **שיכורים מאהבה**) הוא שיר של הזמרת האמריקאית ביונסה מאלבומה החמישי, Beyonce. בשיתוף הראפר ג'יי זי. השיר יצא כסינגל השני מן האלבום ב-17 בדצמבר 2013. השיר מתאר אישה שיכורה על חוף הים שרה דברי מיניות נשית בדרך חושנית ובטוחה אל אהובה.

השיר זכה לשבחים רבים על ידי מבקרי מוזיקה. נוסף על כך השיר היה מועמד לפרסים רבים, ביניהם וידאו השנה בטקס ה-VMA לשנת 2014 ואף זכה בשני פרסי גראמי על "Best R&B Song" ו-"Best R&B Performance". השיר הגיע למקום ה-2 במצעד הבילבורד הוט 100 של ארצות הברית ולמקום ה-1 במצעד ה-Hot R&B/Hip-Hop Songs. השיר נבחר לשיר הטוב ביותר לשנת 2014 על ידי המגזין האמריקאי "רולינג סטון".

קליפ השיר צולם בשחור לבן בגולדן ביץ', פלורידה. בקליפ השיר נראית ביונסה רוקדת עם בגד ים שחור על החוף ושרה דברי מיניות אל בעלה ג'יי זי. לאחר מכן נראה ג'יי גם כן על החוף עם כוס יין והוא עונה לביונסה על ידי השיר. השיר בוצע על ידי ביונסה וג'יי זי בתחילת טקס גראמי לשנת 2014. כמו כן, לשיר נעשו גרסאות כיסוי רבות ורמיקיסים רבים, ביניהם רמיקס רשמי יחד עם הרפאר קניה וסט.

נכון למרץ 2016 קליפ השיר גרף מעל ל-350 מיליון צפיות בערוץ ה-vevo של ביונסה. השיר הגיע למעמד של פלטינה משולשת בארצות הברית עם מכירות של מעל 3,000,000 עותקים.

## מיקומי שיא ותארים

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי קניה וסט
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי הייפ ויליאמס
קטגוריה:שירים על אלימות במשפחה
קטגוריה:שירים על אלכוהול
קטגוריה:שירים על מיניות
קטגוריה:וידאו קליפים בשחור-לבן
קטגוריה:מחלוקות הקשורות לדגימת מוזיקה
קטגוריה:מחלוקות סביב טענות לתועבה במוזיקה
קטגוריה:שירי פלטינה משולשת באוסטרליה
ירעם נתניהו

**ירעם נתניהו** (נולד בכ"ג בשבט ה'תשל"ט, 19 בפברואר 1979) הוא יועץ ומרצה ללשון, פרסומאי, ועיתונאי המשמש כיועץ הלשון של ערוץ עכשיו 14.

בעבר ערך מדור בעיתון "בשבע", וכן כתב ב"הצופה" וערך טור ב-"nrg יהדות", עד לסגירת הערוץ. שימש יועץ הלשון של הטלוויזיה החינוכית הישראלית ומרצה במכללת ליפשיץ.

## קורות חייו
נתניהו נולד וגדל בבת ים. למד בישיבה התיכונית שעלבים, בישיבת הר ברכה ושירת בצה"ל במסגרת ההסדר.

למד קופירייטינג, ועבד במשרדי פרסום שונים. למד באוניברסיטת בר-אילן, שם שילב לימוד תואר ראשון ושני בלשון עברית ולימודים במכון הגבוה לתורה. בו בזמן החל לעבוד בתור מבקר טלוויזיה וכתב תקשורת בעיתון "הצופה". עם הקמת nrg יהדות נמנה עם צוות הכותבים, וכתב טורים אישיים. נתניהו היה כתב שנים רבות ב-nrg יהדות, והיה אחראי על המדור השבועי "שליפות" המתפרסם באתר. בהמשך החל לכתוב גם ב"בשבע" את המדור השבועי "שאלת השבוע".

נתניהו סיים קורס עריכת לשון והוראת לשון. בתום לימודיו החל לעבוד בתור עורך לשון במקומוני מעריב, ואחר כך התמנה ליועץ הלשון בטלוויזיה החינוכית.

נתניהו כותב מאמרים, ומפתח במרכז לטכנולוגיה חינוכית בתחום שפות וחינוך לשוני, יועץ הלשון (בהתנדבות) של חברת התקליטים הליקון, ומלמד ניקוד במסגרת לימודי עריכת לשון במכללת ליפשיץ.

ב-2012 יזם והוביל את עלייתם של 30 עיתונאים דתיים להר הבית, דבר שהביא לשינוי בתפיסתם של עיתונאים רבים בנושא העלייה להר הבית, וכתוצאה מכך נכתבו כתבות רבות בעיתונות הדתית בנושא.

בשנים ה'תשע"ד-ה'תשע"ה, במטרה להנגיש את השפה העברית לציבור הרחב ולתלמידים בדרך ידידותית ומצחיקה, יזם סדרת סרטוני משאל רחוב משעשעים, בנושא העברית וחגי ישראל, וקרא להם "בוחן פתע". נתניהו כתב ופיתח את השאלות, וגם ראיין את האנשים. הסרטונים עלו לאתרים מטח, YouTube ו-ynet, וזכו למאות אלפי צפיות, הן בקרב בתי ספר והן בקרב כלל האוכלוסייה.

כותב בלוג בשם "לָשוֹנִיאַדַה", מגיש את ההסכת "קולולושה" ומארגן את "קבלן קולות" - מפגשי זום נוסטלגיים עם מדבבים, שחקנים, במאים, ומתרגמים של סדרות עבר בטלוויזיה ובקולנוע.

החל מספטמבר 2025, ירעם פעיל במפלגת זהות.

## קישורים חיצוניים

* 
* 
* 
* מאמרים קצרים ומחקרי לשון של ירעם נתניהו, באתר מט"ח

## הערות שוליים

קטגוריה:בוגרי אוניברסיטת בר-אילן
קטגוריה:בוגרי הישיבה התיכונית שעלבים
קטגוריה:בוגרי ישיבת הר ברכה
קטגוריה:בלשנים ולשונאים ישראלים
קטגוריה:הטלוויזיה החינוכית הישראלית - אישים
קטגוריה:מבקרי טלוויזיה ישראלים
קטגוריה:מגישי פודקאסטים ישראלים
קטגוריה:סגל בשבע
קטגוריה:סגל הצופה
קטגוריה:אישים ממוצא יהודי-לובי
קטגוריה:סגל מכללת ליפשיץ
קטגוריה:ישראלים שנולדו ב-1979
רודולף דרייקורס

**רודולף דרייקורס** (Rudolf Dreikurs; 8 בפברואר 1897 - 25 במאי 1972), היה פסיכולוג ומחנך יהודי אוסטרי-אמריקאי, אשר פיתח את תאוריית הפסיכולוגיה האינדיבידואלית של אלפרד אדלר לגישה מעשית.

## חייו
דרייקורס נולד למשפחה יהודית בווינה, אוסטריה, ב-8 בפברואר 1897. למד באוניברסיטת וינה והיה עמית וסטודנט של אלפרד אדלר, עד מותו של אדלר ב-1937. דרייקורס השלים את מסע ההרצאות של אדלר בסקוטלנד, ולאחריו החל לקדם את תאוריית הפסיכולוגיה האינדיבידואלית של אדלר. הוא עזב את אירופה ב-1937 בשל חששו מהשתלטות הנאצים, עבר לברזיל והמשיך לשיקגו, ארצות הברית. ב-1939 פתח קליניקה ראשונה לטיפול בילדים בשכונת מצוקה בשיקגו. הוא הרצה בבתי כלא, בתי ספר ומוסדות בריאות, ופרסם מספר ספרים. 

ב-1952 הקים יחד עם קבוצה של ממשיכי דרכו של אדלר את "האגודה הצפון אמריקאית לפסיכולוגיה אדלריאנית" (North American Society of Adlerian Psychology) והיה פעיל בה עד מותו. 

ב-1963 הקים בישראל, יחד עם קבוצת פסיכולוגים, אנשי חינוך ועובדים סוציאליים, את מכון אדלר. 

נפטר בשיקגו ב-25 במאי 1972.

## משנתו
משנתו של דרייקורס, המבוססת על התאוריה של אדלר, פותחה בזיקה לפילוסופיה של הדמוקרטיה ולעקרון השוויון האנושי. על פי גישה זו, הילד נולד ונשאר יצור חברתי, ולכל פעולה שלו יש כוונה התואמת את מאמציו להשתלב בחברה. מטבעו הילד שואף להרגיש שייך לחברה ולתרום לה תרומה של ממש. כאשר הילד מקבל די הזדמנויות להגשים את המטרות החברתיות הטבעיות הללו, הוא יתפתח להיות בטוח בעצמו, פעיל כשצריך, וסביל כשהמצב דורש זאת; מנהיג או מונהג, לפי הנסיבות, יצירתי ותורם לחברה. 

לפיכך, משמעת היא מציאת הדרכים להשתלב בחברה על ידי קבלת החוקים השוררים בה: היכולת לחוש את דרישות החברה ולנהוג בהתאם להן. בעיית משמעת היא התנהגות המפריעה לתפקוד הקבוצה ולהתפתחותה. התנהגות כזו נובעת מקונפליקט בין הכמיהה להשתייכות לבין השאיפה לייחודיות. 

הנחות היסוד בגישתו:
# לכל התנהגות יש משמעות חברתית - התנהגותו של הילד מובנת רק בהקשר החברתי שלה. כלומר, כאשר ידוע התפקיד של המורה או של האחרים.
# לכל התנהגות יש מטרה - הילד שואף להשתלב בחברה, והתנהגותו מכוונת לכך.
# לכל אדם יש תפיסת עולם משלו - יש לו יכולת לתפוס את המציאות בהתאם לתהליכי החשיבה האישיים שלו.

בעיות משמעת, לפי גישה זו, היא התנהגות המפריעה לתפקוד הקבוצה ולהתפתחותה, והיא מכוונת להשגת אחת מתוך ארבע מטרות אפשריות. מטרות מוטעות אלה משקפות את תפיסת העולם של הילד באשר ליחסיו עם חבריו בקבוצה וליחסיו עם דמויות סמכותיות:

* השגת תשומת לב
* הפגנת כוח
* הענשה או נקמה
* הפגנת חוסר יכולת מדומה

## לקריאה נוספת

**A Parent's Guide to Child Discipline* by Rudolf Dreikurs and Loren Grey 
**The Challenge of Marriage* בתרגום לעברית: **נישואין: האתגר**, יצא בהוצאת יבנה
**The Challenge of Parenthood* 
**Children: The Challenge* by Rudolf Dreikurs, Vicki Soltz  בתרגום לעברית: **ילדים: האתגר**, יצא בהוצאת יבנה
**Coping With Children's Misbehavior, a Parent's Guide* 
**Discipline Without Tears* by Rudolf Dreikurs, et al. 
**Encouraging Children to Learn* by Rudolf Dreikurs, Don, Sr. Dinkmeyer


## קישורים חיצוניים
*  בוויקיפדיה האנגלית
* 
* 

## הערות שוליים

קטגוריה:פסיכולוגים יהודים אוסטרים
קטגוריה:פסיכולוגים יהודים אמריקאים
קטגוריה:בוגרי אוניברסיטת וינה
קטגוריה:מהגרים מאוסטריה לארצות הברית
קטגוריה:אוסטרים שנולדו ב-1897
קטגוריה:אמריקאים שנולדו ב-1897
קטגוריה:אמריקאים שנפטרו ב-1972
קטגוריה:אוסטרים שנפטרו ב-1972
מהומות קפיטריית קומפטון

ממוזער|250px|לוחית שהוצבה במקום לציון 40 שנה למהומות
**מהומות קפיטריית קומפטון** היו מספר עימותים אלימים בין פעילות טרנסג'נדריות לבין המשטרה שהתרחשו באוגוסט 1966 ברובע טנדרלוין שבסן פרנסיסקו.

## רקע
סן פרנסיסקו היוותה מקום מרכזי בהתפתחות האקטיביזם הלהט"בי בארצות הברית בשנים שלאחר מלחמת העולם השנייה. העידן שאחרי המלחמה אופיין ברדיפות ובדיכוי של להט"בים בידי הממשל, במה שנודע כבהלת הלבנדר, והדבר עורר פריחה של תת-תרבות להט"בית בברים ובמועדוני לילה, כמו גם עלייה של מעורבות פוליטית ממגוון צורות. ארגונים והתארגנויות למען זכויות הומואים ולסביות, שכונו התנועה ההומופילית, החלו לצמוח בחלקים המבוססים יותר של העיר. באותו הזמן, בשכונת העוני טנדרלוין, החלו התארגנויות שפעלו למען טרנסג'נדרים.

חלק ניכר מהאוכלוסייה הטרנסג'נדרית של פרנסיסקו שכן בשכונת טנדרלוין. שכונה זו הייתה שכונת עוני בה רוכזו אוכלוסיות מוחלשות רבות: מהגרים, מסוממים, אלכוהוליסטים, זונות, משוחררים על תנאי, וגם נשים טרנסג'נדריות. נשים אלה סבלו ממחסור בדיור ובעבודה עקב אפליה על רקע טרנספובי, ולכן נדחקו לטנדרלוין בה היו דירות זולות להשכרה. הן עבדו לרוב בזנות, היו חשופות לאלימות מצד המשטרה והלקוחות ופעמים רבות נעצרו. כיוון שמבחינה חוקית הן הוגדרו כגברים, הן הוכנסו לכלא גברים, מה שעשה אותן חשופות במיוחד לתקיפה מינית, אונס ורצח.

הארגונים ההומופיליים לא פעלו על מנת לסייע לטרנג'נדריות שבשכונת טנדרלוין. בקיץ 1966 הקימו פעילים מהשכונה את ארגון ונגארד (Vanguard), שהיה ארגון הנוער הלהט"בי הראשון בארצות הברית. הארגון תיאר את עצמו כ"an organization of, by, and for the kids on the streets", וחבריו דאגו להפוך את הרחוב למרחב בטוח. הפעילות החשובה הראשונה של הארגון מתועדת בכתבה שכתב ריימונד ברושירס, אודות הפגנה שהתרחשה מול "קפיטריה קומפטון" ב-18 ביוני 1966.

הקפיטריה שבשכונת טנדרלוין פעלה 24 שעות ביממה, ובני נוער להט"בי רבים, שהיו חסרי בית או עבודה, נהגו לפקוד אותה. ישיבות ארגון ונגארד נערכו אף הן בקפיטריה. בעל המקום שלא היה מרוצה מנוכחות אוכלוסייה זאת החל לגבות "דמי שירות" על השולחנות, ומדי פעם לקרוא לשומרי ביטחון או למשטרה על מנת שירחיקו משם את הנוער הטרנסג'נדרי. חברי ונגארד ארגנו הפגנה מול הקפיטריה ודרשו להפסיק את היחס המפלה.

## המהומות
התאריך המדויק של פריצת המהומות לא ידוע, אך הן החלו כשבעלי המקום התקשרו שוב למשטרה, וכשאלה הגיעו לפזר את הפעילות הטרנסג'נדריות מהמקום, אחת מהן שפכה קפה רותח על השוטר שניסה לעצור אותה. המהומה החלה כאשר הנוכחים במקום החלו להתנגד, להשליך חפצים לעבר השוטרים, לנפץ את החלונות במקום ולהאבק בשוטרים, ונמשכה אף ביום למחרת. במהלך המהומות נופצו חלונות הקפיטרייה, הוחלפו, ונופצו בשנית.

## השפעה
המהומות בקומפטון נחשבות לרגע מפתח בתולדות זכויות טרנסג'נדרים בסן פרנסיסקו, ובעקבותיה חלה ירידה משמעותית באלימות המשטרתית הרשמית נגד אוכלוסייה זו. מהומות קומפטון היוו גם זרז להקמת ארגונים אקטיביסטים טרנסג'נדרים שונים.

בשנת 2006 הציבה עיריית סן פרנסיסקו לוחית לציון המהומות על המדרכה שליד המקום בו שכנה הקפיטריה של קומפטון.

## ראו גם
*מהומות סטונוול

## קישורים חיצוניים

* Screaming Queens - The Riot at Compton's Cafeteria, סרט דוקומנטרי קצר על המהומות.

## הערות שוליים

קטגוריה:להט"ב בקליפורניה
קטגוריה:הפגנות בארצות הברית
קטגוריה:אלימות נגד להט"ב בארצות הברית
קטגוריה:מהומות בארצות הברית
קטגוריה:להט"ב: היסטוריה
קטגוריה:סן פרנסיסקו: היסטוריה
קטגוריה:1966 בארצות הברית
לוז'

ממוזער|שמאל|גולש לוז' המתחיל בירידה במדרון, אולימפיאדת החורף בוונוקובר, 2010.
**לוז**' (**Luge**) היא מזחלת קטנה המיועדת לאדם אחד או שניים. הניווט במזחלת נעשה על ידי הרגליים או על ידי הפעלת לחץ על המזחלת בעזרת הכתפיים. מזחלת לוז' שוקלת בדרך כלל בין 21 ל-25 ק"ג ליחיד, ובין 25 ל-30 עבור מזחלת כפולה. הגלישה בלוז' היא ספורט אולימפי. הגולשים יכולים להגיע למהירויות של עד 140 קמ"ש בעת הירידה במדרון. הגולשים מתמודדים בזה אחר זה, וזמנם נמדד בעזרת שעון עצר, אשר מגיע לדיוק של אלפיות השנייה. 

## היסטוריה
ממצאים היסטוריים וארכאולוגים מעידים על שימוש נרחב במזחלות על ידי המין האנושי במשך אלפי שנים. התיעוד הראשון של תחרות מזחלות הוא מנורווגיה במאה ה-15. חוקי הספורט האולימפי של ימינו, כמו גם תחרויות הבוב-סליי והסקלטון, מקורן בעיירת הנופש היוקרתית סנט מוריץ שבשווייץ. בסוף המאה ה-19. בשנת 1883 נערכה התחרות הבינלאומית הראשונה של הענף בדאבוס שבשווייץ, שבה השתתפו כ-21 ספורטאים מ-7 מדינות. בשנת 1913 הוקם הארגון המנהלי הראשון של הספורט בדרזדן בגרמניה, אשר נקרא "Internationale Schlittensportverband or International Sled Sports Federation". בשנת 1935 הוא נטמע בארגון האחראי על הבוב-סליי והסקלטון.

בשנות ה-30 עבר הספורט הלוז' מהפכה בעקבות עיצוב מחודש של המזחלת על ידי הגולש הגרמני מטרין טייצה (Martin Tietze). העיצוב המחודש שנקרא המזחלת הגמישה, אפשר לגולש לנווט בעזרת גופו בלבד. לפני כן, הניווט נעשה על ידי נגיעה בעזרת ידי הגולש, שהיו מכוסות בכפפות, על פני המדרון.

בשנת 1957 הוקם מחדש הארגון האחראי על רגולציה של הענף, ונקרא International Luge Federation. הלוז' הוכר כמשחק אולימפי רשמי בשנת 1954 על ידי הוועידה האולימפית הבינלאומית. בשנת 1955 נערכה תחרות הלוז' הבינלאומית הרשמית הראשונה באוסלו, בהשתתפות כשמונה מדינות. תחרויות בתחום נערכות בכל אולימפיאדה, החל מאולימפיאדת החורף של שנת 1964. התחרויות כוללות מקצים לנשים ולגברים עבור גולש אחד, ומקצה כפול, הפתוח לשני המינים, אולם בפועל משתתפים בו רק גברים. בשנת 1980 נערכה התחרות לראשונה במסלול מלאכותי. הענף נשלט על ידי מספר מצומצם של מדינות, בהן גרמניה, אוסטריה ואיטליה, השולטות בענף, כשאחריהן מזנבות גם רוסיה, ארצות הברית, ולטביה.

מזחלת הלוז' המודרנית בנויה מפיברגלס וברזל, ולרוב בנויה בהתאמה אישית לאתלט המשתמש בה, בהתאם למאפייני הגוף שלו.

## סכנות
לוז' הוא ספורט אתגרי, ועלול להיות מסוכן. הפציעות בו יהיו פגיעות חבלה, שבירת עצמות או זעזוע ראש. בשנת 2010, במהלך האימונים לאולימפיאדת החורף בוונקובר, נהרג בתאונת אימונים הגולש הגאורגי נודאר קומאריטאשווילי. בשנת 1964 נהרג גולש לוז' בריטי בשם קאז'ימיש קיי-סקרז'יפקי במהלך ההכנות לאולימפיידת החורף.

## היסטוריה אולימפית
המדינה שזכתה במספר הרב ביותר של מדליות זהב בגלישת לוז' יחידה לגברים היא גרמניה, עם עשר מדליות, אחריה איטליה, עם שלוש ואחריה אוסטריה עם מדליה אחת. בתחרות הנשים היחידות, גרמניה נמצאת במקום הראשון, אחריה איטליה ואחריה אוסטריה. 

## קישורים חיצוניים

* הפדרציה הבינלאומי ללוז'

קטגוריה:ספורט חורף
קטגוריה:ספורט אולימפי
קטגוריה:כלי רכב
קטגוריה:שלג
סבנה לה מאר

**סבנה לה מאר** (**Savanna-la-Mar**, או בקיצור, **סב לה מאר** - Sav-la-Mar, או בפשטות **סב** – Sav) היא בירת מחוז וסטמורלנד שבג'מייקה. זוהי עיר חוף ובה שוכן מבצר מהמאה ה-18 שנבנה לצורך הגנת המושבה מפני שודדי ים.

## היסטוריה
ב-1780 נחרבה העיירה לחלוטין על ידי סופה טרופית ולאחריה היא נבנתה מחדש, שכן הנמל היה נקודה חשובה על קווי הסחר הטרנסאטלנטיים של הסוכר, עבדים וסחורות נוספות.

לאחר שבריטניה ביטלה את העבדות ב-1833 ולפני שהעבדות בוטלה בארצות הברית ב-1865, היו נציגי השלטונות של בריטניה בקריביים עוצרים את הספינות האמריקאיות ובודקים אם ברצונם של העבדים השחורים שהיו עליהן להישאר במושבות הבריטיות ולזכות בחרותם, או לשוב לארצות הברית ולהישאר שם כעבדים. בשני מקרים כאלה שאירעו ב-1835 בברמודה ובאיי בהאמה ב-1842, זכו יותר מ-200 עבדים בחירותם.

לפחות במקרה אחד שאירע בג'מייקה הייתה מעורבות של תושבים מקומיים בהשגת חירותם של העבדים. ב-20 ביולי 1855 עלו תושבי סבנה לה מאר על הספינה האמריקאית, "יאנג אמריקה" שעגנה בעיר. הם קיבלו את המידע שטבח האנייה, אדם בשם אנדרסון, היה עבד נמלט שעלה לאנייה עם ניירות מזויפים, והצליחו להורידו לחוף, שם הוא זכה בחירותו. הרשויות בג'מייקה לא התערבו במקרה, אך קונסול ארצות הברית התלונן על כך בפני ממשלת האי. כמו כן הוא פרסם כמה ימים לאחר מכן מכתב בניו יורק טיימס המזהיר את בעלי הספינות שלא יכללו שחורים בצוותי ספינותיהם המפליגות לג'מייקה, שכן בכך הם הסתכנו בלאבד אותם.
## בתרבות הפופולרית
שמה של סבנה לה מאר מוזכר בשירו של בוב דילן "שרה".

## קישורים חיצוניים

* מידע על המבצר של סבנה לה מאר באתר המורשת הלאומית של ג'מייקה
* 

## הערות שוליים

קטגוריה:ערי חוף
קטגוריה:ג'מייקה: ערים
LTI – Lingua Tertii Imperii

**LTI – Lingua Tertii Imperii: Notizbuch eines Philologen** הוא ספר של הבלשן היהודי-גרמני ויקטור קלמפרר משנת 1947. כותר הספר, שחציו בלטינית וחציו בגרמנית, משמעו "**שפת הרייך השלישי: מַחְבּרתו של פילולוג**". הספר עוסק בשימושי הלשון של המפלגה הנאצית וגרמניה תחת שלטון הנאצים בשפה הגרמנית.

## אודות
ויקטור קלמפרר היה בלשן ופרופסור בבית הספר הטכני הגבוה של דרזדן (TU Dresden), והמיר את דתו לנצרות. עם עליית הנאצים לשלטון הוא סולק מעבודתו ואזרחותו הגרמנית נשללה בשל תורת הגזע וחוקי נירנברג. אולם הוא הצליח להישאר בחיים הודות לאשתו, שלא הייתה יהודייה. החל משנת 1933, בעקבות עליית הנאצים לשלטון, החל קלמפרר לרשום יומנים, בהם עסק בין השאר באבחנות באשר לשימושיהם של הנאצים בשפה הגרמנית. עם תום המלחמה הוא פרסם את היומנים כספר.

## דוגמאות
קלמפרר נותן דוגמאות לשימוש של הנאצים ביופמיזמים לתיאור פעולות שונות של המשטר בלי להתייחס לאופיין האמיתי, להסוותן ואף להציגן במשמעות הפוכה. בין הדוגמאות ניתן למצוא:

* Evakuierung (פינוי) - במקום גירוש
* Holen (איסוף) - במקום מעצר
* Krise (משבר) - במקום הפסד
* Sonderbehandlung (טיפול מיוחד) - במקום רצח
* Verschärfte Vernehmung (חקירה מועצמת) - במקום עינויים

הספר מכיל רשימה של חידושי לשון שהנהיגו הנאצים. למשל:
* arisieren - להפוך לארי, אריזציה
* aufnorden - להפוך ליותר נורדי
* entjuden - אל-ייהוד
* Untermenschentum - תת-אנושיות, קבוצה אתנית שמוצאה מגזעים נחותים לפי תורת הגזע הנאצית

## לקריאה נוספת
* יומנים 1945-1933, מבחר, מאת ויקטור קלמפרר, (תרגמה מגרמנית: טלי קונס, בחרה והוסיפה הקדמה: אילנה המרמן), תל אביב: הוצאת עם עובד, 2004
## קישורים חיצוניים

* השפה הנאצית באתר מוזיאון ארצות הברית לזכר השואה
* Stan Neumann, La langue ne ment pas, באתר UQAM
* 

קטגוריה:בלשנות חברתית
קטגוריה:טרמינולוגיה נאצית
ויטני

;ראו גם:

קטגוריה:שמות משפחה
קטגוריה:שמות פרטיים לגברים ולנשים
כרומבוק פיקסל

**כרומבוק פיקסל** (באנגלית: **Chromebook Pixel**) הוא המחשב הנייד האחרון בסדרת המחשבים של גוגל Chromebook. המחשב מגיע עם מערכת הפעלה Chrome OS.

המחשב מבוסס על מערכת ההפעלה Chrome OS של גוגל, והוא הופץ בארצות הברית ב-21 בפברואר 2013. למחשב יש מסך מגע עם צפיפות פיקסלים גבוהה, המעבד שלו מהיר יותר מקודמיו Intel Core i5 המעבד -Intel Core i5-3427U ו־Intel HD Graphics 4000, ג'יגה 32 שטח אחסון ואפשרות להרכיב ל-64 ג'יגה, טרה ב-Google Drive חינם ל-3 שנים, זיכרון פנימי של 4 ג'יגה, המסך HD 12.85 אינץ עם יחס רוחב-גובה של 3:2 (239 פיקסלים).

## קישורים חיצוניים

* 

## הערות שוליים

קטגוריה:מכשירי חברת גוגל
קטגוריה:מחשבים ניידים
קטגוריה:גוגל פיקסל
מנדוויל (ג'מייקה)

**מנדוויל** (באנגלית: **Mandeville**) היא עיר הבירה והעיר הגדולה ביותר של מחוז מנצ'סטר שבג'מייקה. אוכלוסייתה מונה כמעט 50,000 תושבים ויחד עם הפרברים הסובבים אותה היא מונה כ-72,000 תושבים. היא ממוקמת ברמה הפנימית של ג'מייקה בגובה של 628 מעל פני הים ובמרחק של 103 ק"מ ממערב לבירה קינגסטון. מנדוויל היא היחידה מבין כל בירות המחוזות בג'מייקה שאינה שוכנת על חוף ים או על גדות נהר ראשי.

## היסטוריה
מנדוויל נוסדה ב-1816 ונקראה על שמו של ויקונט מנדוויל, בנו הבכור של הדוכס ממנצ'סטר, שהיה אז מושל ג'מייקה.

עד היום ניתן לראות עדיין רבים מהמבנים המקוריים של העיר, כמו בית המשפט, מבנה מרשים שנבנה ב-1820, הבנוי אבן גיר כשגרם המדרגות שלו מעוצב בצורת פרסה והפורטיקו שלו נסמך על ידי עמודים דורים.

במרכזה של מנדוויל שוכנת כיכר ראשית, כנסייה ומגדל שעון, יחד עם מבנים נאים וגדולים מראשית המאה ה-19 הניצבים לאורכם של רחובות מתפתלים במרכז העיר. הכיכר, שבה שתול דשא, מהווה ריאה ירוקה ומנדוויל מתוארת כעיר האנגלית ביותר בג'מייקה.

בפרברי העיר נבנו בתי מגורים גדולים על ידי תושבי ג'מייקה ששבו מצפון אמריקה ומבריטניה. מנדוויל היא מרכז מסחרי חשוב והיא מקום משכנם של אוניברסיטת צפון הקריביים ושל מכון הלימוד של הכנסייה האדוונטיסטית של היום השביעי.

רבים מהחברות המסחריות הוותיקות בג'מייקה החלו את דרכן במנדוויל. מלון מנדוויל, אחד הוותיקים בקריביים, החל לפעול כאן ב-1875. מסלול הגולף שלו שהוקם ב-1868 היה הראשון בקריביים. הספרייה הראשונה בג'מייקה הוקמה כאן ב-1938.

התנופה בגידול העיר זכתה לדחיפה משמעותית כאשר חברת הבוקסיט "אלקן", במיזם משותף עם ממשלת ג'מייקה, פתחה ב-1957 את המפעל שלה בקרבת מקום.

## בתרבות הפופולרית
* בשירו של בוב מארלי, "מר בראון" מופיע אזכור למנדוויל שגורם לרוגז בקרב תושבי העיר.
* בגרסתו של זמר הרגאיי הג'מייקאני, פיטר טוש, לשיר Johnny B. Goode, מופיע אזכור למנדוויל.

## קישורים חיצוניים

* 
* מידע מתוך אתר www.discoverjamaica.com

## הערות שוליים

קטגוריה:ג'מייקה: ערים
קטגוריה:יישובים שהוקמו ב-1816
גביע דייוויס 1938

**אתגר הטניס הבינלאומי 1938** (באנגלית: **1938 International Lawn Tennis Challenge**) הייתה התחרות ה-33 במניין של מה שנודע היום כ"גביע דייוויס".

מחזיקי הגביע היו נציגי ארצות הברית ומשחק הגמר נערך בפילדלפיה. לתחרות נרשמו 25 נבחרות שחולקו ל-2 בתים – "בית אמריקה" ו"בית אירופה".  בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת אוסטרליה ניצחה את נבחרת גרמניה.

המשחק על התואר נערך ב-3–5 בספטמבר 1938 בפילדלפיה, ארצות הברית. נבחרת ארצות הברית שיחקה נגד נבחרת אוסטרליה וניצחה עם תוצאה 2:3.

## משחקי פלייאוף
### בית אמריקה
בית זה כלל 4 נבחרות כולל אוסטרליה ויפן.

### בית אירופה
הבית כלל 21 קבוצות, כולל  ניו זילנד והודו הבריטית . לאחר משחקים מוקדמים החלו משחקי רבע הגמר.

### משחק בין מנצחי הבתים
המשחק בין מנצחי הבתים התקיים בבוסטון, ארצות הברית, במהלך 18–20 באוגוסט 1938. נבחרת גרמניה הפסידה לנבחרת אוסטרליה עם התוצאה 0:5.

## משחק על התואר

## קישורים חיצוניים

* נתונים על התחרות

קטגוריה:תחרויות טניס ב-1938
1938
1938
1938
1938
1938
1938
1938
1938
מאי פן

**מאי פן** (באנגלית: **May Pen**) היא עיר הבירה והעיר הגדולה ביותר במחוז קלרנדון שבג'מייקה. העיר שוכנת על גדות נהר מינו, שהוא הארוך ביותר בג'מייקה והיא מהווה את המרכז המסחרי של המחוז. אוכלוסיית העיר מונה כ-50,000 תושבים ויחד עם הפרברים הסובבים אותה היא מונה 82,000 תושבים.

מאי פן הוקמה כיישוב מטעים על ידי הבריטים בין השנים 1660 – 1683 על נקודת חצייה של נהר מינו (Rio Minho). היא מהווה מרכז מנהלי של אזור חקלאי נרחב ויושבת על אם הדרך בין קינגסטון לבין מנדוויל.

אחד הענפים הכלכליים החשובים בעיר הוא אריזת הדרים, כולל תפוזים ופרי כלאיים מקומי המכונה "אגלי" .

## קישורים חיצוניים

* 

## הערות שוליים

קטגוריה:ג'מייקה: ערים
קטגוריה:יישובים שהוקמו ב-1660
איזונומיה

**איזונומיה** (ביוונית: **ἰσονομία**, הלחם של ἴσος =שווה, νόμος =חוק, מנהג) היה מונח ששימש בהתחלה במשמעות של חלוקה שווה של בשר הקרבן ואחר כך הורחב להיות מונח המתאר שוויון בפני החוק.

השימוש המקורי במונח איזונומיה בא לתאר חלוקה שווה של בשר הזבח לכל האזרחים שהשתתפו בטקס, ללא אפליה על פי מעמד (כהונה) או עושר. 

במאה ה-6 לפנה"ס סולון הנהיג שוויון בפני החוק, אפשר לכל אזרח לפנות לבית המשפט וקבע שהחוק חייב להיות גלוי ושווה לכל האזרחים. אחריו קלייסתנס שינה את שיטת הממשל באתונה לסוג של דמוקרטיה ישירה קלייסתנס כינה אותה איזונומיה על מנת להדגיש את ערך השוויון, מכאן שהפירוש המורחב יותר למונח איזונומיה הוא “שוויון בהשתתפות בהחלטות ובחקיקה שתשמור על שוויון ומחייבת באופן שווה את כל האזרחים“

באתונה הייתה חירות פרט מלאה לאזרחים (כלומר גברים שאינם עבדים או נתינים זרים) ובנוסף היו לכל אתונאי ואתונאי זכויות שוות שאינן מותנות במעמד, רכוש או מוצא משפחתי. האתונאים החילו על כל האזרחים, בלי קשר לעושרם או מעמדם, מערכת חוקים אחידה שהייתה ידועה לכל. כדי להבטיח צדק למעמדית הנמוכים, הם השתדלו שגם המערכת המשפטית תהיה מורכבת מנציגים שאינם מייצגים שכבה אחת בלבד מתוך שאיפה למתן צדק משפטי גם לאזרחים העניים. פריקלס בנאומו אמר כי "כולם שווים לפני החוקים בדברים שבין אדם לחברו. והרי כבוד האדם בציבור הוא לפי ערכו של אדם ולא לפי יחוס-אבות, ומי שיש בידו לעשות טובה לעיר אין מונע ממנו בשל עניותו ושפל מעמדו". 

עקרון השוויון החוקי הוגשם גם באספת העם: לכל אזרח הייתה זכות להשתתף באספת העם, להציע הצעות, להתדיין עם עמיתיו האזרחים ולהצביע בעת ההכרעה.

הנצרות אימצה את הרעיון הדתי של חלוקה שווה של הזבח, ובעת האוכריסטיה שבמיסה, מקבל כל אחד מהמאמינים חלק זהה בגודלו של לחם הקודש.

## לקריאה נוספת
* הלל בן שמאי, **ספר האדם והמדינה**, הוצאת ניומן, 1948, כרך א' 
* בנימין נויברגר, **דמוקרטיות ודיקטטורות - רעיונות, הקשרים, משטרים**, הוצאת האוניברסיטה הפתוחה, כרך ראשון - דמוקרטיות, עמ' 17 - 19
*רחל צלניק, **דמוקרטיות, הדמוקרטיה האתונאית העתיקה**, הוצאת האוניברסיטה הפתוחה
*G. Vlastos (1953), “Isonomia”. The American Journal of Philology, p. 343

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דמוקרטיה ישירה
יובל ירון

**יובל ירון** (נולד ב-3 בינואר 1958) הוא רופא נשים וגנטיקאי, מנהל היחידה לאבחון גנטי טרום לידתי במרכז הרפואי תל אביב על שם סוראסקי ופרופסור מן המניין בפקולטה לרפואה באוניברסיטת תל אביב.

## קורות חיים
יובל ירון נולד וגדל בפתח תקווה. חניך תנועת הנוער "מחנות העולים" ובוגר תיכון ברנר פתח תקווה. אביו, צבי ירון, הוא פרופ' לזואולוגיה באוניברסיטת תל אביב; אמו, רחל ירון, היא אחות במקצועה.

הוא בוגר הפקולטה לרפואה באוניברסיטת תל אביב, בה למד בשנים 1981–1988. עשה סטאז' בבית החולים אסף הרופא בצריפין. המשיך והשתלם במיילדות וגינקולוגיה במסגרת לימודי המשך באוניברסיטת תל אביב, עד 1992.

התמחה ברפואת נשים בבית החולים ליולדות ע"ש סרלין, הקריה, תל אביב (1989–1995). במהלך ההתמחות עשה רוטציה ביחידה לאולטרסאונד במיילדות וגינקולוגיה, מרכז רפואי ”שיבא”, תל השומר ב-1992, וכן התמחה ברוטציה ביחידה להפריה חוץ גופית, בית חולים ליולדות ע"ש סרלין, הקריה, תל אביב, ב-1993.

עם סיום התמחותו נסע לארצות הברית שם התמחה בגנטיקה רפואית באוניברסיטת ויין סטייט (Wayne State) במישיגן, ארצות הברית (1997-1995) ובמכון הגנטי של המרכז הרפואי ת"א ע"ש סוראסקי (1995, 1997–1998).

ב-1998 התמנה למנהל היחידה לאבחון גנטי טרום לידתי, המכון הגנטי, במרכז הרפואי ת"א ע"ש סוראסקי, ומשמש בתפקיד זה עד היום. במקביל מנהל מרפאה פרטית במגדל מרכז ויצמן וכן עובד גם בבי"ח אסותא תל אביב ובהרצליה מדיקל סנטר. התמנה למרצה בחוג למיילדות וגינקולוגיה באוניברסיטת תל אביב בשנת 1995 וב-2005 התמנה לפרופסור חבר.

כתב מעל כ-120 מאמרים בעיתונות הבינלאומית והציג כ-150 עבודות מחקר בכנסים בינלאומיים.

ירון נשוי לבמאית התיאטרון ריבי פלדמסר-ירון ולהם שני ילדים.

## מחקריו
פרופ' יובל ירון ערך מחקרים קליניים בנושאים הקשורים בהפריה חוץ גופית, תרומת ביציות, מיילדות ואבחון טרום לידתי.
ערך מחקר בסיסי במכון ויצמן במהלך ההתמחות בנושא ביטוי של החלבון p53 בשחלה. ביצע מחקר בסיסי ב-"Mott Research Center" באוניברסיטת ויין סטייט בנושא ביטוי הגן Lysyl oxidase בהדבקויות אגניות וכן בחקר ה-Matrix-associated regions בגרעין תא הזרע.
ערך מחקרים רבים בתחום "סקר שליש ראשון" לגילוי ליקויים כרומוזומים בעובר כבר בשלב מוקדם.

פיתח ויישם אבחון גנטי טרום השרשה (Preimplantation Genetic Diagnosis - (PGD במרכז הרפואי תל אביב במסגרת היחידה להפריה חוץ גופית בבי"ח ליס. בטכניקה זו מסייעים לזוגות הנמצאים בסיכון ללידת צאצאים חולים במחלה גנטית על ידי אבחון גנטי של עוברים שהושגו בהפריה חוץ גופית, והחזרה לרחם רק של עוברים שאובחנו כבריאים. ערך מחקר בסיסי בתחום פריון, מיילדות וגנטיקה תוך שימוש בטכניקות חדישות של ביולוגיה המולקולרית כגון DNA microarray.

## קישורים חיצוניים

*  Yuval YARON, באתר גוגל סקולר
**ממאמריו באתר "דוקטורס"**:
* בודקים שהכל שפיר, 14 במאי 2012
* אבחון טרום לידתי, 3 באוגוסט 2009
* מחלה גנטית - אבחון כפתרון, 13 בינואר 2008
* 10 מיתוסים על בדיקות גנטיות, 8 ביוני 2014
* הריון ולידה: בדיקה ואבחון של מחלות גנטיות, 16 בינואר 2014
* קישורים למאמרים ב-Pubmed
* 

קטגוריה:בוגרי תיכון ברנר
קטגוריה:בוגרי המחנות העולים
קטגוריה:בעלי תואר דוקטור לרפואה מאוניברסיטת תל אביב
קטגוריה:גנטיקאים ישראלים
קטגוריה:גינקולוגים ישראלים
קטגוריה:סגל המרכז הרפואי תל אביב ע"ש סוראסקי
קטגוריה:פתח תקווה: אישים
קטגוריה:סגל אוניברסיטת תל אביב: רפואה
קטגוריה:ישראלים שנולדו ב-1958
בלאק ריבר

**בלאק ריבר** (באנגלית: **Black River**) היא בירת מחוז סנט אליזבט שבדרום ג'מייקה. העיר התפתחה כנמל השוכן על שפך נהר הנושא את אותו שם. כיום העיר היא מרכז לתיירות אקולוגית באזור והשער לאזור החוף הנקרא "חוף האוצר" (Treasure Beach). במאה ה-18 ובראשית המאה ה-19 הייתה העיר נמל משגשג לייצוא סוכר ולייבוא עבדים אפריקאים.

התפתחות המסחר בסוכר הצריכה את בנייתם של כמה מחסנים במקום. כמה מהם משמשים היום את תעשיית התיירות ומהווים מקום משכנן של כמה מסעדות.
## היסטוריה
בלאק ריבר היא אחת הערים האירופאיות העתיקות שבג'מייקה. היא מופיעה כבר על מפה משנת 1685. בנייתה תוכננה על ידי האחים ליידן מאנגליה, שלושה אנשים בעלי קרקעות חשובים באזור.

ב-1773 הועברה בירת המחוז מלאקוביה, השוכנת במרחק של 30 ק"מ מצפון מזרח אל בלאק ריבר. זמן קצר לאחר מכן היא הפכה להיות המרכז המסחרי, הכלכלי והימי של המחוז. בראשית המאה ה-20 היה הייתה שנייה רק לקינגסטון בחשיבותה. 

במאות ה-18 וה-19 הייתה בלאק ריבר נמל פעיל ביותר שייצא עצים, רום, עורות ותוצרת חקלאית. העצים היו מושטים במורד הנהר עד לנמל והובלו לאנגליה. עבדים מאפריקה ומאיים אחרים בקריביים הובאו לכאן ונמכרו במכירה פומבית על הרציף שקיים עד היום. ב-2007 ציינה בריטניה 200 שנה לחקיקתו של חוק הסחר בעבדים, ששם קץ לסחר בעבדים אפריקאים במושבות. בבלאק ריבר הוקמה אנדרטה המנציחה את העבדים שנהרגו בטבח בספינת העבדים זונג ב-1781, בו הושלכו לים בקרבת מקום 132 עבדים.

## קישורים חיצוניים

* מידע באתר המורשת הלאומית של ג'מייקה

## הערות שוליים

קטגוריה:ערי חוף
קטגוריה:ג'מייקה: ערים